मुज़फ़्फ़रपुर बालिका गृह रेपकांड मामले में बिहार की समाज कल्याण मंत्री मंजू वर्मा ने आख़िरकार इस्तीफ़ा दे दिया है. मुज़फ़्फ़रपुर शेल्टर होम कांड के आरोपी ब्रजेश ठाकुर से मंजू वर्मा के पति चंशेखर की जनवरी से करीब 17 बार बात हो चुकी है. इसके बाद बिहार के मुख्यमंत्री नीतीश कुमार के पास कोई और ऑप्शन नहीं बचा और उन्होंने मंजू वर्मा को बुलाया और उनका इस्तीफ़ा ले लिया. मंजू वर्मा के पति चंद्रशेखर को लेकर लगातार सवाल उठ रहे हैं.